[{"text_idx": "#000000", "text": "Eesti-Soome-Rootsi u\u0308histo\u0308o\u0308na valminud suurfilm IGITEE jutustab u\u0308hest ajaloo ha\u0308marusse suikunud peatu\u0308kist \u2013 Soome ameeriklaste saatusest no\u0303ukogude rez\u030ciimi all. 1930. aastate Suure Depressiooni aegu kutsub Stalin kogu maailma to\u0308o\u0308lisi u\u0308les ehitama uut sotsialistlikku u\u0308hiskonda, mis baseeruks o\u0303iglusel, vo\u0303rdsusel ja vabadusel. Kutsele vastab u\u0308le 10 000 Skandinaavia pa\u0308ritolu ameeriklase. Nende hulka satub ka pereisa Jussi Ketola (Tommi Korpela)."}, {"text_idx": "#000001", "text": "Kapitalismis pettununa on Jussi Ameerikast to\u0308o\u0308lt tagasi kodumaale Soome naasnud ajal, mil riigis to\u0303stab pead parema\u0308a\u0308rmuslik liikumine. U\u0308hel saatuslikul suveo\u0308o\u0308l tullakse Jussile tema tallu ja\u0308rele, et ta metsas hukata. Haavatuna o\u0303nnestub tal ja\u0308litajate ka\u0308est po\u0303geneda ja u\u0308letada No\u0303ukogude Liidu piir. Venemaal tabavad meest aga ja\u0308rgmised katsumused. NKVD suunab ta salakuulajana ameerikaste poolt asutatud sotsialistlike to\u0308o\u0308liste paradiisi kujutavasse ideaalkolhoosi \u201cHopea\u201d. Olles vo\u0303o\u0303rastele oma ja omadele vo\u0303o\u0303ras peab Jussi vastu seisma kurjuse u\u0308lemvo\u0303imule. Lahutatud oma perest ja kodumaast on ainus vo\u0303imalus ellu ja\u0308a\u0308miseks kohaneda sealsete oludega, alluda kommunistlikule ajupesule ning mitte murduda salapa\u0308rase NKVD ko\u0303rge ohvitseri (Lembit Ulfsak) surve all. Ainus mo\u0303te, mis aitab Jussil selles vo\u0303itluses vastu pidada, on lootus koju pa\u0308a\u0308semisest. Kuid peagi poliitilised tuuled po\u0308o\u0308rduvad ja va\u0308lismaalased muutuvad Stalini rez\u030ciimi silmis kahtlaseks elemendiks, kellest on vaja vabaneda. Ideaalid purunevad, ku\u0308lad po\u0303levad, inimesed kaovad. Ent lootus sureb viimasena."}, {"text_idx": "#000005", "text": "Film on soome keeles eesti- ja venekeelsete subtiitritega."}]